காவிரி நதி நீர் பிரச்சினையில் 16.2.2018 அன்று உச்சநீதிமன்றம் அளித்த இறுதித் தீர்ப்பில் ஆறு வார காலத்திற்குள் ஒரு வரைவுத் திட்டத்தைத் (Scheme) தயாரிக்க வேண்டும் என்று மத்திய பா.ஜ.க. அரசுக்கு உத்தரவிட்டது. மத்திய பா.ஜ.க. அரசு இந்த வரைவுத் திட்டத்தைச் சமர்ப்பிக்க முன் வராமல் ஏதேதோ சாக்கு போக்கு சொல்லி வேண்டுமென்றே தாமதம் செய்ததைக் கண்டு பொறுக்க முடியாமல் தமிழகமே தன்னெழுச்சியாக தீரமுடன் போராடியது. திராவிட முன்னேற்றக் கழகம், காங்கிரசு, திராவிடர் கழகம், மறுமலர்ச்சி திராவிட முன்னேற்றக் கழகம், மார்க்சிஸ்ட் கம்யூனிஸ்ட் கட்சி, இந்திய கம்யூனிஸ்ட் கட்சி, இந்திய யூனியன் முஸ்லீம் லீக், விடுதலை சிறுத்தைகள் கட்சி, மனித நேய மக்கள் கட்சி உள்ளிட்ட அனைத்து அரசி யல் கட்சிகளும், விவசாய அமைப்புகளும் நடத்திய மாபெரும் ஆர்ப்பாட்டம், முழு அடைப்பு, காவிரி உரிமை மீட்புப் பயணம், கருப்புக் கொடி ஆர்ப்பாட்டம், மனிதச் சங்கிலி போராட்டம் உள்ளிட்ட அனைத்திற்கும் விவசாயிகள், விவசாயத் தொழிலாளர்கள், மாணவர்கள், இளைஞர்கள், தொழிலாளர்கள், வணிகர்கள், தாய் மார்கள் உள்ளிட்ட அனைத்துத் தரப்பினரும் கிளர்ந் தெழுந்து போராடியதன் விளைவாக தமிழ்நாட்டு மக்கள் பொறுமையாக இருக்கவேண்டும். தமிழகத்திற்கு உரிய நீதி வழங்கப்படும் என்று உச்சநீதிமன்றத் தலைமை நீதிபதி அவர்களே தெரிவித்தார். மத்திய பா.ஜ.க. அரசின் தமிழ்நாடு விரோத போக்கு மற்றும் அதற்குத் துணை போன அதிமுக அரசின் துரோகச் செயல் ஆகியவற்றைக் கண்டித்து நடைபெற்ற ஒவ் வொரு போராட்டத்திலும், தமிழ்நாட்டு மக்களின் பெரும் பங்களிப்பு மிகவும் முக்கியத்துவம் வாய்ந்தது. இடைவிடாத அந்தப் போராட்டத்திற்குப் பணிந்து மத்திய பா.ஜ.க. அரசு இறுதியில் ஒரு வரைவுத் திட்டத்தை அளித்து, அதன்படி காவிரி மேலாண்மை ஆணையம் என்ற பெயரை உச்ச நீதிமன்றம் இறுதி செய்து 18.5.2018 அன்று தீர்ப்பளித்துள்ளது. காவிரி இறுதித் தீர்ப்பு மத்திய அரசால் ஏற்றுக்கொள்ளப்படுவதற்கும், தமிழகத்தின் காவிரி உரிமையை நிலைநாட்டுவதற்கும் தமிழகத்தில் நடைபெற்ற அனைத்துப் போராட்டங்களுக்கும் பேரா தரவளித்து, மலைபோல் துணை நின்ற அனைத்துத் தரப்பு பெருமக்களுக்கும் இந்த அனைத்துக் கட்சிக் கூட்டம் மனமார்ந்த நன்றியினைத் தெரிவித்துக் கொள்கிறது.